তাছাড়া চট্টগ্রাম বন্দর আমদানি নীতিমালা অনুযায়ী শুধু খাদ্যদ্রব্যের তেজস্ক্রিয়া পরীক্ষা করে থাকে। যথাযথ আইন ও সুনির্দিষ্ট নীতিমালা না থাকায় লৌহ বা লৌহজাত দ্রব্য, স্ক্র্যাপ বা অন্যান্য পণ্যের তেজস্ক্রিয়া পরীক্ষা করা হয় না। ফলে চট্টগ্রাম বন্দরের মাধ্যমে তেজস্ক্রিয় পণ্য দেশে প্রবেশের ঝুঁকি দিন দিন বাড়ছে। ইতিমধ্যে মংলা বন্দরে রেডিয়েশন টেস্টিং অ্যান্ড মনিটরিং ল্যাবরেটরি বসানোর কাজ শুরু হয়েছে। আগামী বছর থেকে ওই ল্যাব পরীক্ষা-নিরীক্ষা করতে পারবে বলে আশাবাদী পরমাণু শক্তি কমিশন সংশ্লিষ্ট বিজ্ঞানীরা।